N á v r h

Komuniké

Vláda Slovenskej republiky na svojom zasadnutí dňa...................... 2014 prerokovala                 a schválila „Návrh na pristúpenie Slovenskej republiky k Dohode o medzinárodnej železničnej preprave tovaru (SMGS) a návrh vyhlásenia Slovenskej republiky k dohode SMGS“ (ďalej len „dohoda SMGS“).

Vláda Slovenskej republiky odporučila prezidentovi Slovenskej republiky podpísať listinu o pristúpení Slovenskej republiky k dohode SMGS s uplatnením vyhlásenia SR 
po vyslovení súhlasu Národnej rady Slovenskej republiky.

Cieľom dohody SMGS je zachovanie právneho režimu zabezpečovaného „Dohodou medzi Ministerstvom dopravy, pôšt a telekomunikácii Slovenskej republiky, Ministerstvom dopravy Ukrajiny a Ministerstvom železníc Ruskej federácie o medzinárodnej železničnej preprave tovaru medzi SR, Ukrajinou a RF a o tranzitných prepravách po železniciach týchto štátov“ (Astana 9. júna 1999; oznámenie MZV SR č. 181/2002 Z. z.; tzv. trojdohoda, 
ktorá nadobudla platnosť 10. novembra 2000), ktorá však v prípade schválenia nového znenia dohody SMGS nebude pre SR platná, aj z dôvodu, že nám Ukrajina zaslala nevyhovujúci protinávrh.